ศูนย์อำนวยการป้องกันและลดอุบัติเหตุทางถนน กำชับดูแลความปลอดภัยและอำนวยความสะดวกในการเดินทางของประชาชน ทั้งถนนสายหลักและสายรอง
ศูนย์อำนวยการป้องกันและลดอุบัติเหตุทางถนน กำชับดูแลความปลอดภัยและอำนวยความสะดวกในการเดินทางของประชาชน ทั้งถนนสายหลักและสายรองศูนย์อำนวยการป้องกันและลดอุบัติเหตุทางถนน แถลงตัวเลขเฝ้าระวังอุบัติเหตุช่วงเทศกาลสงกรานต์วันแรก นายอาคม เติมพิทยาไพสิฐ รัฐมนตรีว่าการกระทรวงคมนาคม ในฐานะรองประธานกรรมการนโยบายป้องกันและลดอุบัติเหตุทางถนนแห่งชาติ คนที่ 2 เป็นประธานแถลงข่าวสรุปผลการดำเนินงานป้องกันและลดอุบัติเหตุทางถนนช่วงเทศกาลสงกรานต์ พ.ศ. 2562 โดยกล่าวว่า  วันที่ 11 เมษายน 2562 ซึ่งเป็นวันที่แรกของการรณรงค์ขับรถมีน้ำใจ รักษาวินัยจราจร  สาเหตุของการเกิดอุบัติเหตุยังคงมาจากการขับขี่ขณะเมาสุรา ขับรถเร็วเกินกว่าที่กฎหมายกำหนด และหลับใน ส่วนยานพาหนะที่เกิดอุบัติเหตุสูงสุด ก็ยังคงเป็นรถจักรยานยนต์ ร้อยละ 78.47 ขณะที่ เมื่อวานประชาชนทยอยเดินทางออกไปต่างจังหวัดแล้ว 1.76 ล้านคน และคาดว่าวันนี้จะเดินทางออกไปอีก 5 แสนคน ซึ่งเพิ่มขึ้นจากปีที่ผ่านมา ร้อยละ 5.7 ขณะที่ ในปีนี้ การจราจรเพิ่มขึ้นร้อยละ 3.4 จากปีแล้ว ปริมาณรถออก 7.6 ล้านคัน เพิ่มขึ้น 2.5 ล้านคัน รวมการเดินทางทั้ง 2 วันปริมาณการเดินทางออกของประชาชนกว่า 2 ล้านคนรัฐมนตรีว่าการกระทรวงคมนาคม กล่าวต่อไปว่า ทางศูนย์อำนวยการฯ ได้เน้นย้ำจังหวัดควบคุมผู้ที่มีพฤติกรรมเสี่ยงอุบัติเหตุทางถนนอย่างรอบด้าน บังคับใช้กฎหมายอย่างเคร่งครัด โดยเฉพาะขับรถเร็ว ดื่มแล้วขับ และไม่ใช้อุปกรณ์นิรภัย โดยตรวจจับและปรับในอัตราโทษสูงสุด ควบคู่กับการตรวจวัดระดับแอลกอฮอล์ผู้ขับขี่ทุกรายกรณีเกิดอุบัติเหตุ รวมถึงจัดตั้งจุดตรวจในเส้นทางเสี่ยงอุบัติเหตุ ทั้งเส้นทางสายหลัก สายรอง และเส้นทางโดยรอบพื้นที่เล่นน้ำสงกรานต์ ทั้งนี้ ยังได้ขอคืนพื้นที่เพื่อเปิดช่องทางพิเศษ บริเวณที่มีการก่อสร้างถนนเส้น เช่น ถนนพหลโยธิน เชื่อมมิตรภาพ บางปะอิน-นครราชสีมา เส้นทางสาย 35 ลงภาคใต้ และเส้นทางภาคเหนือ เพื่อให้การสัญจรเป็นไปด้วยความคล่องตัว พร้อมเน้นย้ำมาตรการลดอุบัติเหตุทางถนน โดยเฉพาะรถโดยสารสาธารณะ ทั้งรถบัส และรถตู้ เนื่องจากมีผู้โดยสารจำนวนมาก